***Pisanosaurus*** ("Pisanov gušter") je rod primitivnih pripadnika reda Ornithischia iz perioda kasnog trijasa; nastanjivao je današnju Južnu Ameriku. Bio je dvonožni biljožder kojeg je opisao argentinski paleontolog Rodolfo Casamiquela 1967. godine. Do sada je priznata samo jedna, tipična vrsta, *Pisanosaurus mertii*, na osnovu nepotpunog skeleta. Fosili su otkriveni u formaciji Ischigualasto u Argentini i smatra se da potiču iz perioda između 228 i 216,5 milijuna godina p.n.e..

Točna klasifikacija *Pisanosaurus* tema je znanstvenih debata već više od 40 godina; trenutni konsenzus je da je *Pisanosaurus* najstariji poznati pripadnik Ornithischia, raznovrsne grupe dinosaura koji su živjeli gotovo tijekom cijele ere Mezozoika.

Opis
----

Na osnovu poznatih fosilnih ostataka, *Pisanosaurus* je bio malen i lako građen dinosaur dug oko 1 m. Težio je između 2,27 i 9,1 kg. Ove procjene variraju zbog nepotpunosti fosila. Smatra se da je rep *Pisanosaurusa* bio dug kao i ostatak tijela (na osnovu ostataka drugih primitivnih pripadnika Ornithischia), ali ovo je spekulativno, s obzirom na to da rep nikada nije otkriven. Bio je dvonožac i vjerojatno je bio biljožder, kao i svi poznati pripadnici njegove grupe.

Otkriće i naziv
---------------

Vrstu *Pisanosaurus mertii* opisao je 1967. godine argentinski paleontolog Rodolfo Casamiquela. Naziv *Pisanosaurus* dat je ovoj vrsti u čast Juana A. Pisanoa, argentinskog paleontologa, a *saurus* (σαυρος) na sarogrčkom znači gušter. *Pisanosaurus* je poznat iz jednog jedinog i nepotpunog skeleta pronađenog u Argentini. Bazira se na primjerku PVL 2577, iz formacije Ischigualasto.

Klasifikacija
-------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|    Ornithischia    | 

|  |  |
| --- | --- |
|  |  ***Pisanosaurus*** |
|  |
|           | 

|  |  |  |  |  |  |  |  |
| --- | --- | --- | --- | --- | --- | --- | --- |
|   Heterodontosauridae   | 

|  |  |
| --- | --- |
|  |  *Abrictosaurus*   |
|  |
|  |  *Heterodontosaurus*   |
|  |

 |
|  |
|   Genasauria   | 

|  |  |
| --- | --- |
|  | Thyreophora |
|  |
|  | Neornithischia |
|  |

 |
|  |

 |
|  |

 |
|  |

Kladogram reda Ornithischia prema Butler *et al.* (2008.); pokazuje poziciju *Pisanosaurusa* kao prvog pripadnika reda.
*Pisanosaurus* je veoma primitivan pripadnik Ornithischia; čini se da postkranijalnom sleketu nedostaju prepoznatljive sinapomorfne osobine pripadnika Ornithischia; Paul Sereno je 1991. godine čak predložio da je fosil zapravo himera (fosil koji se sastoji od ostataka više životinjskih vrsta). Međutim, nedavna istraživanja su pokazala da ostaci pripadaju samo jednoj vrsti.

*Pisanosaurus* se klasificira ili kao heterodontosaurid ili kao prvi poznati pripadnik Ornithischia. Istraživanje 2008. godine svrstalo je *Pisanosaurusa* izvan Heterodontosauridae (što znači da je još primitivniji od njih). Prema tom istraživanju, *Pisanosaurus* je prvi i najprimitivniji pripadnik Ornithischia.

*Pisanosaurus* je tipični rod porodice **Pisanosauridae**, koju je uspostavio Casamiquela u istom članku u kojem je uspostavio i rod *Pisanosaurus*. Porodica Pisanosauridae se smatra zastarjelom, a istraživanje iz 1976. godine zaključilo je da je ona sinonim za Heterodontosauridae.

Paleoekologija
--------------

Fosilni ostaci *Pisanosaurusa* otkriveni su u formaciji Ischigualasto u Argentini. Iako se isprva smatralo da ova formacija potiče iz perioda srednjeg trijasa, sada se smatra da je nastala u periodu kasnog trijasa, prije 228 do 216,5 milijuna godina. *Pisanosaurus* je dijelio svoje stanište sa rinhosaurima (Rhynchosauria), sinodontima (Cynodontia), disinodontima (Dicynodontia), prestosukidima (Prestosuchidae), ornitosukidima (Ornithosuchidae), aetosaurima (Stagonolepididae) i primitivnim dinosaurima. Rani dinosaur mesožder, *Herrerasaurus*, živio je u ovom području u to vrijeme i možda je lovio *Pisanosaurusa*.

Izvori
------

1. 1 2  Holtz, Thomas R. Jr. (2008) *Dinosaurs: The Most Complete, Up-to-Date Encyclopedia for Dinosaur Lovers of All Ages* Supplementary Information
2. ↑  Holtz, Thomas R. Jr. (2006). „The Dinosaur Family Tree: What is a dinosaur?". University of Maryland Department of Geology. Pristupljeno 10. 08. 2008.
3. ↑  Liddell, Henry George and Robert Scott (1980). *A Greek-English Lexicon (Abridged Edition)*. United Kingdom: Oxford University Press. ISBN 0-19-910207-4.
4. 1 2 3 4 5  Butler, Richard J.; Upchurch, Paul and Norman, David, B. (2008). „The phylogeny of the ornithischian dinosaurs". *Journal of Systematic Palaeontology* **6** (1): 1–40. DOI:10.1017/S1477201907002271. Pristupljeno 2008-08-09.
5. ↑  Sereno, P.C. (1991). „*Lesothosaurus*, "fabrosaurids", and the early evolution of Ornithischia". *Journal of Vertebrate Paleontology* **11**: 168–197. DOI:10.1080/02724634.1991.10011386.
6. ↑  Irmis, R.B.; Parker, W.G. Nesbitt, S.J. and Liu, J. (2007). „Early ornithischian dinosaurs: the Triassic record". *Historical Biology* **19**: 3–22. DOI:10.1080/08912960600719988.
7. ↑  Casamiquela, R.M. (1967). „Un nuevo dinosaurio ornitisquio triásico (*Pisanosaurus mertii*; Ornithopoda) de la Formación Ischigualasto, Argentina". *Ameghiniana* **4** (2): 47–64.
8. 1 2 3  Bonaparte, J.F. (1976). „*Pisanosaurus mertii* Casamiquela and the origin of the Ornithischia". *Journal of Paleontology* **50** (5): 808–820. Pristupljeno 2008-08-09.

* Casamiquela, R.M. (1967). „Un nuevo dinosaurio ornitisquio triásico (*Pisanosaurus mertii*; Ornithopoda) de la Formación Ischigualasto, Argentina". *Ameghiniana* **4** (2): 47–64.

Vanjske poveznice
-----------------

* *Pisanosaurus* Arhivirano 2012-09-29 na Wayback Machine-u iz PaleoBiology Database
* *Pisanosaurus* na DinoData.com